b'\n_START_ARTICLE_\nVilmantas Marcinkevi\xc4\x8dius\n_START_PARAGRAPH_\nVilmantas Marcinkevi\xc4\x8dius (g. 1969 m. gruod\xc5\xbeio 29 d. Kaune) \xe2\x80\x93 Lietuvos tapytojas neoekspresionistas._NEWLINE_1995 m. V. Marcinkevi\xc4\x8dius baig\xc4\x97 Vilniaus dail\xc4\x97s akademij\xc4\x85.\n_START_SECTION_\nK\xc5\xabryba\n_START_PARAGRAPH_\nDailininko darbai i\xc5\xa1siskiria ry\xc5\xa1kiomis ir netik\xc4\x97tomis spalvomis, plasti\xc5\xa1komis linijomis, naiviais bei supaprastintais vaizdais. Nors autorius kuria spontani\xc5\xa1kai, kiekvienas paveikslas turi pagrindin\xc4\x99 tem\xc4\x85.\n_START_SECTION_\nParodin\xc4\x97 veikla\n_START_PARAGRAPH_\nAutorius yra sureng\xc4\x99s 30 personalini\xc5\xb3 parod\xc5\xb3 Lietuvoje, Danijoje, Pranc\xc5\xabzijoje, \xc5\xa0vedijoje ir Farer\xc5\xb3 salose. Menininkas dalyvavo Kopenhagos, Kelno ir Gento meno mug\xc4\x97se.\n_START_SECTION_\nProjektin\xc4\x97 veikla\n_START_PARAGRAPH_\nMarcinkevi\xc4\x8dius aktyviai dalyvauja \xc4\xafvairiuose meno projektuose Lietuvoje bei u\xc5\xbesienyje. Jis buvo vienas i\xc5\xa1 projekto \xe2\x80\x9eBit\xc4\x97s Meno erdv\xc4\x97s\xe2\x80\x9c bendraautori\xc5\xb3. Projekto metu Lietuvos ir u\xc5\xbesienio menininkai tap\xc4\x97 dideli\xc5\xb3 format\xc5\xb3 paveikslus vie\xc5\xa1ose erdv\xc4\x97se: gatv\xc4\x97se, parkuose ir skveruose.'